《游泰山》
清代·廖文锦

浮岚拨翠郁岧峣，壁立丹梯倚绛霄。千里暮烟齐鲁坼，半空香雾鬼神朝。

星岩月观谁开辟，玉几金床久寂寥。欲访安期何处所，独骑鸾背自吹箫。

作者简介：（?—1834）清福建永定人，寄籍江苏嘉定。廖冀亨曾孙。嘉庆十六年进士。历任编修、国史馆提调。道光间充文渊阁校理。出为河南南阳知府，护理南汝光道，数决疑狱。调补卫辉府知府，倡捐修试院，整理崇本书院，疏浚延津任光屯沟渠等，多著善政。